stanford-oval/wikipedia huggingface dataset:
High Live
Kappaleet > CD2

Before The War – 6.10  (Deris)
Mr. Ego (Take Me Down) – 6.14  (Grapow)
Power – 6.53  (Weikath)
Where The Rain Grows – 7.29  (Weikath & Deris)
In The Middle Of A Heartbeat – 3.09  (Deris & Weikath)
Perfect Gentleman – 3.39  (Deris & Weikath)
Steel Tormentor – 7.58  (Weikath & Deris)
DVD sisältää samat kappaleet.
Kokoonpano

Andi Deris – laulu
Michael Weikath – kitara, laulu
Roland Grapow – kitara, laulu
Markus Grosskopf – basso, laulu
Uli Kusch – rummut, laulu
Aiheesta muualla

High Live Discogsissa. (englanniksi)
Albumi High Live Encyclopaedia Metallum -sivustolla (englanniksi)
Hurrikaani Maria

| Hurrikaani Maria |
| --- | --- |
 Hurrikaani Maria Puerto Ricon yllä (satelliittikuvaan lisätty saarten rantaviivat)
Nimettiin::  16.9.2017
Alin paine::  917 hpa[lähde? ]
Kovin tuuli::  72 m/s[lähde? ]
Kuolleita::  n. 3 000
 Marian reitti ja voimakkuus  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Maria Commonsissa 
Hurrikaani Maria oli vuoden 2017 seitsemäs hurrikaani ja 13. nimetty trooppinen myrsky Atlantin hurrikaanikaudella. Viisiportaisella Saffirin–Simpsonin hurrikaaniasteikolla se luokiteltiin korkeimmalle tasolle viisi. Hurrikaani aiheutti Karibianmeren saarilla huomattavaa vahinkoa ja noin kolmen tuhannen ihmisen kuoleman. Pahimmat tuhot kärsittiin Puerto Ricossa, mutta hurrikaani aiheutti huomattavaa vahinkoa myös Dominicassa, Ranskan Martiniquen ja Guadeloupen alueilla sekä Yhdysvaltain ja Britannian Neitsytsaarilla.
Vaikutukset > Dominica

Hurrikaani Maria liikkui Dominican saarivaltion yli 19. syyskuuta voimakkuudeltaan viidennen tason hurrikaanina aiheuttaen suurta vahinkoa ja ainakin seitsemän ihmisen kuoleman. Myrskyn tuulet repivät irti talojen kattoja ja vaurioittivat monia saaren rakennuksista. Myrsky aiheutti saarelle myös laajamittaista tulvimista ja kaatoi sähkö- ja viestintäverkkoja, jolloin saarelle ei saatu muualta maailmasta yhteyttä käytännössä ollenkaan tuntikausiin.
Vaikutukset > Puerto Rico

Hurrikaani rantautui Yhdysvaltain Puerto Ricon itsehallintoalueelle 20. syyskuuta aiheuttaen huomattavia vahinkoja ja jättäen sähköt poikki koko saarelta. Kuolonuhreja kertyi noin 3 000 ihmisten kärsiessä pitkään ruoan puutteesta ja infrastruktuurin tuhoutumisesta. Presidentti Donald Trump vähätteli katastrofin vakavuutta.
Tulviva katu Puerto Ricon pääkaupungissa San Juanissa
Myrskyn tuhoja San Juanin kaduilla
Avunpyyntö myrskyn runteleman ja eristyksiin jättämän puertoricolaisen talon katolla
Hurrikaanin tuhoama talo Puerto Ricon Utuadossa
Hyvinkään vesitorni

Hyvinkään vesitorni
Hyvinkään vesitorni on Hyvinkään Sahanmäessä Karankadulla sijaitseva vesitorni. Se on Hyvinkään ensimmäinen pysyvä vesitorni.  Sitä ennen Hyvinkäällä oli Sveitsiin rakennettu puurakenteinen, tilapäiseksi tarkoitettu vesitorni. Uuden vesitornin rakentamisesta alettiin keskustella 1940-luvun lopulla ja torni valmistui vuonna 1951. Vesitornin suunnittelija oli Esko Lehtonen.
Vesitornia on kutsuttu myös Karankadun vesitorniksi ja Ammattikoulun vesitorniksi vieressä sijaitsevan entisen Hyvinkään ammattikoulun, nykyisen Hyrian toimipisteen mukaan.
Hyvinkäällä sijaitsee myös uudempi Puolimatkan vesitorni.
Hyvinkään vapaaseurakunta

| Hyvinkään vapaaseurakunta |
| --- | --- |
Suuntautuminen:  vapaakirkollisuus
Kirkkokunta:  Suomen Vapaakirkko
Puheenjohtaja:  Pekka Hartikainen
Pääkirkko:  Donnerinkatu 5 Hyvinkää
Aiheesta muualla
Sivusto
Infobox OKNimi-testi OK: 
Hyvinkään vapaaseurakunta on Hyvinkäällä toimiva vapaaseurakunta. Seurakunnan vanhimmiston puheenjohtaja on Pekka Hartikianen ja seurakunta kuuluu Suomen Vapaakirkkoon. Seurakunnan toimitilat sijaitsevat Hyvinkään keskustassa Donnerikadulla. Seurakunnan toimintaan kuuluu jumalanpalvelusten ja rukouskokousten lisäksi lapsityö pyhäkoulun ja perhekirkon muodossa, pienryhmätoiminta, diakoniatyö ja ruokajakelu. Hyvinkään vapaaseurakuntaan kuuluu noin 80 jäsentä. Vapaaseurakunnan toimintaan on osallistunut runsaasti myös afrikkalaistaustaisia henkilöitä. Afrikkalaismessuissa saarnataan ranskaksi, minkä lisäksi messuissa lauletaan ja tanssitaan.
Hurrikaani Lorenzo

| Lorenzo |
| --- | --- |
 27.9.2007 19:20 UTC
Nimettiin::  25.9.2007
Laantui::  28.9.2007
Alin paine::  990 hPa
Kuolleita::  6
 .  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Lorenzo Commonsissa 
Hurrikaani Lorenzo oli 12. nimetty trooppinen myrsky vuoden 2007 Atlantin hurrikaanikaudella ja tuon kauden neljäs trooppinen hirmumyrsky. Saffirin–Simpsonin hurrikaaniasteikolla se luokiteltiin alimpaan eli 1. luokkaan. Myrsky aiheutti silti tuhoja ja kuolemantapauksia Meksikossa. Lorenzo oli kolmas hurrikaani Meksikon alueella muutaman viikon kuluessa.
Hurrikaanin kehitys

Syyskuun 21. päivänä Karibianmeren länsiosassa kehittyi voimakkaiden konvektiopilvien rypäs, joka liittyi matalapaineen solaan. Kaksi päivää myöhemmin siitä kehittynyt matalapaine liikkui Jukatanin niemimaan yli ja aiheutti ukkosmyrskyjä Meksikonlahden eteläosista aina Karibianmeren pohjoisosiin asti. Syyskuun 25. päivänä ylävirtaukset olivat suotuisammat trooppisen matalapaineen kehitykselle, ja samana aamuna satelliittikuvista voitiin arvioida, että trooppinen myrsky oli muodostumassa noin 300 km Tampicon kaupungin itäpuolella. Torstaina 27. syyskuuta iltapäivällä Lorenzo sai nimensä, ja seitsemän tuntia myöhemmin sen todettiin jo voimistuneen hurrikaaniksi. Meksikonlahden rannikolle Palma Solasta Cabo Rojoon annettiin hurrikaanivaroitus.
Maihinnousu ja tuhot

Lorenzo saapui maihin perjantaina 28. syyskuuta lähellä Tuxpania. Lauantaina ilmoitettiin ainakin kolmen ihmisen kuolleen myrskyn aiheuttamissa mutavyöryissä. 85 000 kotitaloutta jäi ilman sähköä.
Helmenpyynti

Helmenpyyntiä Intian valtamerellä.
Helmenpyynti tai helmenkalastus tai helmestys on toimintaa, jossa pyydetään helmiä luonnossa esiintyvistä simpukoista. Kaupallinen helmenpyynti on käytännössä loppunut, ja nykyään helmet saadaan viljellyistä simpukoista.
Varhaisimmat todisteet helmenpyynnistä on Lähi-idästä, sillä Arabiemiraattien Umm al-Qaiwainista on löytynyt 7 500 vanha helmi hautapaikasta. Persianlahti ja Etelä-Aasian Mannarinlahti olivat ensimmäiset paikat, joissa alettiin harjoittaa helmenpyyntiä. Helmiä on pyydetty merestä myös Sulawesin rannoilta Indonesiasta ja eteläisen Tyynenmeren saarilla sekä Amerikassa Kalifornianlahdelta, Meksikonlahdelta ja Meksikon länsirannikolta. Sisävesien helmiä on puolestaan pyydetty muun muassa Pohjois-Amerikassa, Keski-Euroopassa ja Kiinassa.
Aiheesta muualla

Kuvia tai muita tiedostoja aiheesta helmenpyynti Wikimedia Commonsissa
Huseyn Shaheed Suhrawardy

| Huseyn Shaheed Suhrawardy |
| --- | --- |
 Huseyn Shaheed Suhrawardy vuonna 1949
Pakistanin pääministeri
 12. syyskuuta 1956 – 17. lokakuuta 1957  
Edeltäjä:  Chaudhry Mohammad Ali
Seuraaja:  Ibrahim Ismail Chundrigar
Kansanedustaja
 1921–1936 (Bengalissa)  
Henkilötiedot
Syntynyt: 8. syyskuuta 1892 Midnapore, Bengal, Brittiläinen Intia
Kuollut: 5. joulukuuta 1963 (ikä 71) Beirut, Libanon.
Kansalaisuus:  Brittiläinen Intia (1892–1947) Pakistan(1947–1963)
Ammatti:  asianajaja
Tiedot
Puolue:  Awamiliitto
Muut puolueet:  Muslimiliitto (1921–1951)
Tutkinnot:  Kalkutan yliopisto Oxfordin yliopisto
Huseyn Shaheed Suhrawardy (urduksi: حسین شہید سہروردی‎; bengaliksi: হোসেন শহীদ সোহ্‌রাওয়ার্দী; (8. syyskuuta 1892 – 5. joulukuuta 1963) oli bengalilainen poliitikko, joka toimi Pakistanin pääministerinä vuosina 1956–1957. Hän opiskeli Oxfordin yliopistossa. Vuonna 1926 hän perusti itsenäisen Muslimipuolueen, ja vuonna 1937 Yhdistyneen Muslimipuolueen, jonka puoluesihteeri hänestä tuli.
Aiheesta muualla

Kuvia tai muita tiedostoja aiheesta Huseyn Shaheed Suhrawardy Wikimedia Commonsissa
Karaca Dağ

Karaca Dağ
| --- | --- |
Tyyppi:  Kilpitulivuori
Sijainti:  Itä-Turkki
Korkeus merenpinnasta:  1 957 m
| --- | --- |
Luokitus:  Kansainvälisesti tärkeä lintualue 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Karaca Dağ on kilpitulivuori Itä-Turkissa, Şanlıurfan ja Diyarbakırin maakunnissa. Vuoren korkeus on 1 957 metriä. Paikka tunnetaan arkeologiassa mahdollisena maanviljelyn alkupaikkana. Saksalaisen Kölnin Max Planck -instituutin tutkimuksen mukaanpaikalla eläävät vieläkin 68 viljelykasvien edeltäjät.lähde tarkemmin?
Higashi-Ōmi

| Higashi-Ōmi (東近江市) |
| --- | --- |
 Entisen Gokashōn maaseutukaupungin rakennuksia
 lippu:  Symboli
 Higashi-Ōmin sijainti Shigan prefektuurissa
 Higashi-Ōmi
 Koordinaatit: 35°06′45.3″N, 136°12′27.1″E 
Valtio:  Japani
Alue:  Kansai
Prefektuuri:  Shiga
Pinta-ala:  
 – Kokonaispinta-ala:  388,37 km²
Väkiluku (2017):  114 880
 – Väestötiheys:  296 as./km²
Symbolit:  
 – Kukka:  Lithospermum erythrorhizon
 – Puu:  Japaninvaahtera
Aikavyöhyke:  UTC+9
 
 www.city.higashiomi.shiga.jp 
Infobox OKVirheellinen NIMI-arvo: 
Higashi-Ōmi (jap. 東近江市, Higashi-Ōmi-shi) on Japanin kaupunki Honshūn saarella Kansain alueella Shigan prefektuurissa. Se sijaitsee prefektuurin kaakkoisosassa ja ulottuu idän Suzukavuorilta Mien prefektuurin rajalta länteen Biwajärvelle saakka. Echijoki virtaa kaupungin läpi. Higashi-Ōmissa on 114 880 asukasta (vuonna 2017) ja sen pinta-ala on 388,37 neliökilometriä.
Higashi-Ōmi on kaupunkina uusi: se syntyi vuonna 2005, kun Yōkaichin kaupunki sekä Eigenjin, Gokashōn, Aitōn ja Kotōn kunnat yhdistyivät. Seuraavana vuonna siihen liittyivät vielä Notogawan ja Gamōn kunnat. Higashi-Ōmia palvelevat JR Nishi-Nihonin Biwako-linja sekä Ōmi-rautateiden päälinja ja Yōkaichi-linja. Luotijunayhteys Tōkaidō Shinkansen kulkee kaupungin läpi, mutta sillä ei ole Higashi-Ōmissa asemaa.
Kuvia

Eigen-jin temppeliä
Yōkaichin leijafestivaali
Aiheesta muualla

Kuvia tai muita tiedostoja aiheesta Higashi-Ōmi Wikimedia Commonsissa
Kaupungin internetsivut (japaniksi)
Husby (Tukholma)

Husby Akallasta nähtynä. Taustalla Kista Science Tower.
Tukholman mellakat vuonna 2013.
Husby on yksi Ruotsin pääkaupungin Tukholman kaupunginosista. Se sijaitsee läntisen Tukholman eli Västerortin alueella ja kuuluu hallinnollisesti Rinkeby-Kistan kaupunginosa-alueeseen. Kaupunginosaa rajaavat Akallan, Kistan ja Tenstan kaupunginosat. Vuosina 1971–1980 kaupunginosa tunnettiin nimellä Husby gård. Siellä on nykyisin 11 790 asukasta, ja maa-alaltaan kaupunginosa on 1,85 neliökilometrin laajuinen. Vuonna 2007 Husbyn väestöstä 81,7 % oli taustaltaan joko ensimmäisen tai toisen sukupolven maahanmuuttajia.
Husbyssä on uimahalli sekä seikkailukylpylä Husbybadet.
Husbyssä on paljon yhdistyksiä. Rakennuskanta on peräisin 1970-luvun miljoonaohjelmasta.
Husby oli aiemmin varsin rauhallinen. Tukholman mellakat saivat 19. toukokuuta 2013 alkunsa Husbystä ampumavälikohtauksesta. Muutamien päivien aikana kymmeniä autoja poltettiin. Alueella on senkin jälkeen ilmennyt paljon levottomuuksia, ja siellä on väkivaltaisia jengejä.
Liikenne

Tukholman metron Husbyn metroasema otettiin käyttöön 5. kesäkuuta 1977. Asema sijaitsee kalliotunnelissa Husby centrumin alapuolella.
Hohtosinikka

| Hohtosinikka |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Sialia
Laji::  sialis
Kaksiosainen nimi
 Sialia sialis  (Linnaeus, 1758) 
Katso myös
   Hohtosinikka Wikispeciesissä   Hohtosinikka Commonsissa 
Infobox OKNimi-testi OKIUCN-testi OK: 
Hohtosinikka (Sialia sialis) on rastaiden (Turdidae) heimoon kuuluva keskikokoinen lintu.
Koko ja ulkonäkö

Aikuisilla on vaalea vatsa. Aikuiset koiraat ovat päältä kirkkaan sinisiä, punaruskea kurkku ja rinta. Naarailla on himmeän siniset siivet ja pyrstö, ruskeahko kurkku ja rinta sekä harmaa laki ja selkä. Hohtosinikka on 18–20 cm pitkä ja siipiväli on 30–33 cm.
Levinneisyys ja elinympäristö

Hohtosinikan pesimisalue on Pohjois-Amerikassa Kalliovuorilta itään, eteläisestä Kanadasta Nicaraguaan. Linnun tapaa varmimmin avoimella metsä- ja viljelysmailla sekä puutarhoissa.
Pesintä

Pesintä ajoittuu huhtikuun lopulta heinäkuulle. Lintu pesii mielellään ihmisten laittammiin pönttöihin, jotka ovat 1,5–5,5 metrin korkeudella maasta sijaiten avoimella alueella yli 50 metrin päässä pensaikoista tai metsiköistä. Linnut ovat herkkiä reviireistään, joten pöntöt tulisi olla noin sadan metrin etäisyydellä toisistaan.
Ravinto

Hohtosinikka syö enimmäkseen hyönteisiä ja marjoja.
Naaras
Hohtosinikan pesä
Higashi-Murayama

| Higashi-Murayama (東村山市) |
| --- | --- |
 Shōfuku-ji
 lippu:  symboli
 Higashi-Murayaman sijainti Tokion metropolissa
 Higashi-Murayama
 Koordinaatit: 35°45′16.6″N, 139°28′06.6″E 
Valtio:  Japani
Alue:  Kantō
Prefektuuri:  Tokio
Pinta-ala:  
 – Kokonaispinta-ala:  17,14 km²
Väkiluku (2017):  150 818
 – Väestötiheys:  8 799 as./km²
Symbolit:  
 – Kukka:  Atsalea
 – Puu:  Idänselkova
 – Lintu:  Motacilla alba lugens
Aikavyöhyke:  UTC+9
 
 www.city.higashimurayama.tokyo.jp 
Infobox OKVirheellinen NIMI-arvo: 
Higashi-Murayama (jap. 東村山市, Higashi-Murayama-shi) on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Tokion Higashi-Kurumen, Higashi-Yamaton, Kiyosen ja Kodairan kaupunkeihin sekä Saitaman prefektuurin Tokorozawan kaupunkiin. Higashi-Murayamassa on 150 818 asukasta (vuonna 2017) ja sen pinta-ala on 17,14 neliökilometriä.
Nykyisen muotoinen Higashi-Murayaman kaupunki perustettiin 1. huhtikuuta 1964. Kaupungissa sijaitsee Shōfuku-jin temppeli, jonka Jizō-halli on Tokion metropolin ainoa Japanin kansallisaarteiden luetteloon päässyt rakennus. Myös osa Hachikokuyaman puistoalueesta, joka on toiminut innoituksena joillekin Naapurini Totoro -elokuvan kohtauksista, sijaitsee Higashi-Murayamassa.
Kaupunkia palvelevat JR Higashi-Nihonin Musashino-linja sekä useat Seibu-rautateiden linjat: Shinjuku-linja, Haijima-linja, Kokubunji-linja, Tamako-linja, Ikebukuro-linja, Seibuen-linja ja Yamaguchi-linja.
Kuvia

Akitsun ja Shin-Akitsun rautatieasemien välistä liikealuetta
Akitsu-jinja
Kitayaman puistoa
Higashi-Murayaman kaupungintalo
Aiheesta muualla

Kuvia tai muita tiedostoja aiheesta Higashi-Murayama Wikimedia Commonsissa
Kaupungin internetsivut (japaniksi)
Kansliaoikeus

Kansliaoikeus oli Ruotsissa aiemmin toiminut erityistuomioistuin, joka tutki ja ratkaisi kuninkaan kanslian virkamiesten ja virkailijoiden tekemistä virkavirheistä nostettuja juttuja. Jo vuoden 1626 kansliajärjestyksen mukaan oli valtakunnankanslerilla ja kanslianeuvoksilla oikeus määrätä kanslian virkamiehille rangaistuksia. Vuonna 1661 annetussa kansliajärjestyksessä todetaan, että kansliakollegion tulee tuomita kanslian henkilökunnan tekemät virkavirheet. Tämän seurauksena kansliaan järjestettiin kansliaoikeudeksi kutsuttu tuomioistuin. Vuonna 1836 kansliaoikeus sai oikeuden tuomita postilaitoksen henkilöstöä. Kansliaoikeus lakkautettiin 1870 ja sen tehtävät siirrettiin osittain korkeimmalle oikeudelle ja osittain Svean hovioikeudelle.
Karaburun

Karaburun (turkkia: ”Musta niemi”) voi viitata seuraaviin:
Karaburun, kaupunki ja piirikunta Turkissa
Karaburun, niemimaa Turkissa
Karaburun, niemi Albaniassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karaburun”, voi hakea sivunnimihaulla, laajalla sivunnimihaulla tai tekstihaulla.
Hauklampi (Kouvola, Luujärvi, läntinen)

| Hauklampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°09′33″N, 26°53′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Tervajärveen 
Järvinumero:  14.984.1.003
Mittaustietoja
Pinnankorkeus:  91,3 m  
Pituus:  300 m  
Leveys:  180 m  
Rantaviiva:  0,895 km  
Pinta-ala:  3,833 ha  
Saaria:  ei saaria 
 fiHauklampi 
Hauklampi  on Kymenlaaksossa Kouvolassa  Repoveden kansallispuiston lähellä sijaitseva lampi. Sen itäpuolella sijaitsee toinen Hauklampi.
Maantietoa

Lampi on 300 metriä pitkä, 180 metriä leveä, ja sen pinta-ala on 3,8 hehtaaria. Lammella ei ole kartan mukaan saaria. Sen rantaviivan pituus on 900 metriä.
Luontoarvoja

Järvi sijaitsee Repoveden kansallispuiston yhteydessä olevassa Aarnikotkan metsän luonnonsuojelualueella. Sen rantametsät kuuluvat suojelualueeseen, mutta sen vesialue ei. Se jää Pahkajärven ampuma-alueen puolelle eikä se ole retkeilijöiden käytettävissä. Kuitenkin retkeilyalueen tie kulkee lammen läheltä ohi.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Lammen vedenpinnan korkeus on 91,3 metriä mpy.
How to Get Away with Murder

| How to Get Away with Murder |
| --- | --- |
 sarjan logo
Tyyli:  draama rikos
Kestoaika:  43 min
Luoja(t):  Peter Nowalk
Kehittäjä(t):  Peter Nowalk
Pääosissa:  Viola Davis Billy Brown Alfred Enoch Jack Falahee Aja Naomi King Matt McGorry Karla Souza Conrad Ricamora Charlie Weber Liza Weil Rome Flynn Amirah Vann
Alkuperämaa:   Yhdysvallat
Alkuperäiskieli:  englanti
Verkko:   ABC
Esitetty:  25. syyskuuta 2014 – 14. toukokuuta 2020
Tuotantokausia:  6
Jaksoja:  90
Tuotanto
Tuotantoyhtiö(t):  ABC Studios ShondaLand NoWalk Entertainment
Palkinnot
Voitetut:  Primetime Emmy Paras naispääosa draamasarjassa (Viola Davis, 2015) People’s Choice Award Paras naispääosa uudessa televisiosarjassa (Viola Davis, 2015) SAG-palkinto Paras naisnäyttelijä draamasarjassa (Viola Davis, 2015)
Aiheesta muualla
Virallinen sivusto
IMDb 
How to Get Away with Murder on yhdysvaltalainen draamasarja, jonka ensimmäinen jakso esitettiin ABC-televisiokanavalla 25. syyskuuta 2014. Sarjan päähenkilöinä ovat rikosoikeuden professori Annalise Keating ja hänen firmassaan työskentelevät Bonnie Winterbottom ja Frank Delfino sekä viisi opiskelijaa Connor Walsh, Wes Gibbins, Asher Millstone, Michaela Pratt ja Laurel Castillo, jotka puolustavat rikoksesta syytettyjä ja sekaantuvat itsekin murhatapaukseen. Kaudella kolme myös Oliver Hampton siirtyy yhdeksi sarjan päähenkilöksi.
Syyskuussa 2015 Viola Davis palkittiin roolistaan parhaan naispääosan Emmy-palkinnolla ensimmäisenä tummaihoisena naisena gaalan historiassa. Davis on palkittu myös People’s Choice- ja Screen Actors Guild -palkinnoilla.
Sarja päättyi kuuden kauden jälkeen 14. toukokuuta 2020.
Juoni

Menestyvä puolustusasianajaja Annalise Keating vetää Middletonin yliopistolla rikosoikeuden perusteiden kurssia ja ottaa viisi menestyneintä opiskelijaa töihin yritykseensä. Opiskelijat – Wes, Connor, Michaela, Asher ja Laurel – avustavat häntä etsimään todisteita yrityksensä asiakkaiden syyttömyydestä. Kun yliopistokampukselta löytyy kadonneen opiskelijatytön Lila Stangardin ruumis, Annalise pelkää miehensä Sam Keatingin sekaantuneen tapaukseen.
Sarjan kahdeksassa ensimmäisessä jaksossa nähdään välähdyksiä tulevista tapahtumista. Avausjaksossa, jossa on siirrytty kolmen kuukauden päähän tulevaisuuteen, neljä opiskelijaa – Wes, Connor, Laurel ja Michaela – yrittävät päästä sopuun ruumiin hävittämisestä.
Toinen kausi alkaa siitä, kun opiskelijat ja Annalise saavat uuden jutun johon Catherine ja Caleb Hapstall liittyvät. Myöhemmin Asher ajaa suutuksissaan syyttäjä Emily Sinclairin yli, myöhemmin samana päivänä Wes ampuu Annalisea hänen käskettyä.
Kolmannen kauden alussa Oliver jättää Connorin. Kauden puolivälissä Annalisen talo syttyy palamaan ja Wes on murhattu sinne. Myös Laurel oli talossa tulipalon aikana ja myöhemmin selviää, että Laurel on raskaana Wesille. Annalisea syytetään Wesin murhasta mutta hänet vapautetaan syytteistä. Kauden lopussa Connor paljastaa käyneensä talossa juuri ennen tulipaloa ja yrittäneen pelastaa Wesin. Myös piirisyyttäjä Todd Denver kaappaa Connorin sanoen, että Connor olisi murhannut sam Keatingin. Kun Connor pelastettiin Annalisen avulla Oliver sanoo, että Connor on hänen tärkein asia koko elämässään ja he voivat muuttaa vaikka Kaliforniaan ja tehdä mijoona lasta. Lopuksi Oliver kysyy "Menisitkö naimisiin kanssani?".
Neljännen kauden alussa Annalise antaa potkut kaikille hänen työntekijöilleen myös Bonnielle. Oliver ei ole vielä saanut vastausta Connorilta kosintaan, mutta Connor myöhemmin sanoi hänelle, että haluaa mennä naimisiin mutta ei vielä, koska haluaa tehdä sen oikein. Opiskelijat hakevat työpaikkoja ja vain Michaela saa työpaikan. Connor lopettaa opiskelun (myöhemmin kaudella Connor sanoo, että hän reputti). Laurel on varma, että hänen isänsä liittyy Wesin murhaa, joten hän Michaelan ja Oliverin avulla etsii todisteita isäänsä vastaan.
Näyttelijät

| 0 | 1 | 2 |
| --- | --- | --- |
|  Viola Davis  | … |  professori Annalise Keating   |
|  Billy Brown  | … |  etsivä Nate Lahey   |
|  Alfred Enoch  | … |  Wes Gibbins/Christophe   |
|  Jack Falahee  | … |  Connor Walsh   |
|  Aja Naomi King  | … |  Michaela Pratt   |
|  Matt McGorry  | … |  Asher Millstone   |
|  Karla Souza  | … |  Laurel Castillo   |
|  Charlie Weber  | … |  Frank Delfino   |
|  Liza Weil  | … |  Bonnie Winterbottom   |
|  Katie Findlay  | … |  Rebecca Sutter   |
|  Tom Verica  | … |  Sam Keating   |
|  Conrad Ricamora  | … |  Oliver Hampton   |
|  Amirah Vann   | … |  Tegan Price  |
|  Rome Flynn   | … |  Gabriel Maddox  |
Aiheesta muualla

How to Get Away with Murder Internet Movie Databasessa (englanniksi)
Viralliset kotisivut (englanniksi)
Kaksikiskojärjestelmä

Kaksikiskojärjestelmä on nykyisin yleisin pienoisrautatien vetureiden virroitusjärjestelmä. Järjestelmässä virransyöttö virtalähteen ja veturin välillä tapahtuu syöttämällä kiskoihin joko vaihto- tai tasavirtaa. Veturi saa virran kiskoista pyöriensä kautta. 
Koska kaluston pyöräkerrat ovat metallia, niiden pyörät on eristetty toisistaan oikosulun estämiseksi.
Kolmikiskojärjestelmän kokometallisilla pyöräkerroilla varustetut vaunut ja veturit aiheuttavat oikosulun, jos ne laitetaan jännitteisille kaksikiskojärjestelmän kiskoille.
Kaksikiskojärjestelmän mukaista pienoisrautatietä valmistaa muiden muassa Roco, Piko ja Fleischmann.
Hentokeijukorento

| Hentokeijukorento |
| --- | --- |
 Hentokeijukorento
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Sudenkorennot Odonata
Alalahko::  Hentosudenkorennot Zygoptera
Heimo::  Keijukorennot Lestidae
Suku::  Keijukorennot Lestes
Laji::  virens
Kaksiosainen nimi
 Lestes virens  (Charpentier, 1825) 
Katso myös
   Hentokeijukorento Wikispeciesissä   Hentokeijukorento Commonsissa 
Infobox OKNimi-testi OKIUCN-testi OK: 
Hentokeijukorento (Lestes virens) on keijukorentoihin kuuluva sudenkorentolaji. Hentokeijukorento tavattiin Suomessa ensi kertaa 27. elokuuta 2011. Hentokeijukorento muistuttaa paljon yleistä sirokeijukorentoa, mutta on sitä hoikempi. Koiraan perälisäkkeet ovat lisäksi erilaiset. Lajia esiintyy muun muassa Virossa ja laajalla alueella Etelä-Ruotsissa.
Aiheesta muualla

Korentowiki
Hietakyy

| Hietakyy |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Kyykäärmeet Viperidae
Suku::  Vipera
Laji::  ammodytes
Kaksiosainen nimi
 Vipera ammodytes  (Linnaeus, 1758) 
Katso myös
   Hietakyy Wikispeciesissä   Hietakyy Commonsissa 
Infobox OKNimi-testi OKIUCN-testi OK: 
Hietakyy (Vipera ammodytes) on myrkyllisimpiä Euroopassa eläviä käärmelajeja. Se on aktiivinen ympäri vuorokauden ja saalistaa nisäkkäitä, lintuja ja matelijoita. Laji synnyttää 5–15 poikasta kerrallaan.